SCB แจ้งปิดปรับปรุงระบบ ATM วันที่ 8 – 9 ส.ค.นี้
SCB ปิดระบบ ATM และการโอนเงินออนไลน์ผ่านระบบของธนาคารไทยพาณิชย์ทั่วประเทศ ตั้งแต่ 5 ทุ่มของวันที่ 8 สิงหาคม 2558 ถึง ตี 5 ของวันที่ 9 สิงหาคม 2558 เพื่อพัฒนาระบบ
22 ก.ค. 2558

ผู้สื่อข่าวรายงานว่า ประชาสัมพันธ์ ธนาคารไทยพาณิชย์ จำกัด (มหาชน) หรือ SCB แจ้งผ่านเพจเฟสบุ๊ค SCB Thailand ธนาคารจะปิดระบบชั่วคราว ในวันที่ 8 – 9 สิงหาคม 2558 เพื่อทำการปรับปรุงระบบทั่วประเทศ ส่งผลให้ลูกค้าไม่สามารถใช้บริการผ่านบัตรอิเล็กทรอนิกส์ทุกประเภท และ การโอนเงินระหว่างธนาคารผ่านระบบอินเตอร์เน็ต ในวันและเวลาที่มีการปิดปรับปรุง
“เรียน ลูกค้าและผู้ใช้บริการทุกท่านค่ะ SCB ขอเรียนว่า ธนาคารจะปิดระบบ ATM ชั่วคราวทั่วประเทศ ในคืนวันเสาร์ที่ 8 สิงหาคม 2558 ตั้งแต่เวลา 5 ทุ่ม ถึง เวลาตี 5 ของวันอาทิตย์ที่ 9 สิงหาคม 2558 เพื่อพัฒนาระบบ และเพิ่มความปลอดภัยในการทำธุรกรรมผ่านเครื่อง ATM ด้วยความมุ่งมั่นที่ต้องการมอบบริการที่ดีที่สุดให้กับลูกค้าค่ะ
ทั้งนี้ การปิดปรับปรุงระบบ ATM ดังกล่าว จะส่งผลให้ลูกค้า SCB ไม่สามารถใช้บริการได้ ในช่วงวันและเวลาข้างต้น ดังนี้
          1. บัตร ATM / เดบิต / Speedy / MCMC Prompt ของ SCB ในทุกช่องทาง รวมถึงตู้ ATM ของทุกธนาคาร
          2. บัตรเครดิตของ SCB ในการเบิกเงินสดล่วงหน้าในทุกช่องทาง
          3. การโอนเงินระหว่างธนาคารผ่านระบบ Internet Banking (Easy Net), Mobile Banking (Easy App) และ UP2ME
 